Til: Knut Fægri

Dato: 25.03.2014

EFV: Referat fra plangruppemøte, 24. mars 2014.

**Agenda for møtet:**

**1. Godkjenning av** [**referat**](http://www.uio.no/for-ansatte/arbeidsstotte/prosjekter/internt-handlingsrom/plangrupper/ekstern-finansiering/moter/2013/efv-mref_130904v2.docx) **og innkalling**

**2. Status pågående aktiviteter**

**\*** Arbeidsgruppe5 **–** status og løpet videre

\* Kontrakter

- endrede rutiner fra forskningsrådet

- WEB-publisering av std. kontrakter

**3. Sekretariatets anbefalinger**

**4. Veien videre**

**5. Eventuelt**

**Tilstede:** Knut Fægri, Ellen Johanne Caesar, Vebjørn Bakken, Camilla Kuhlman, Trude Abelsen, Ingrid Sogner, Jarle Nygard, Johannes Falk Paulsen, Kristian Mollestad, Thomas Evensen, Jan Thorsen (referent)

**Forfall:** Benedicte Rustad, Ingse Noremsaune, Gudleik Grimstad

Knut ledet møtet.

**Sak 1. Godkjenning av** [**referat**](http://www.uio.no/for-ansatte/arbeidsstotte/prosjekter/internt-handlingsrom/plangrupper/ekstern-finansiering/moter/2013/efv-mref_130904v2.docx) **og innkalling**

Innkalling og referat godkjent

**Sak 2. Status pågående aktiviteter**

Vebjørn orienterte kort om status i arbeidsgruppe 5 – behovsanalyse. Arbeidsgruppen har avholdt en workshop og trenger minst to til for å få ferdigstilt arbeidet. Det har vært utfordringer med å få innhentet informasjon/visning av SINTEFs prosjektledersystem SIPOK.

**Vedtak:** Plangruppen vedtok en at ny frist settes til 1. juli.

* Ingrid orienterte kort om de nye midlertidige rutinene som er utarbeidet som følge av forskningsrådets endrede prosess. Rutinen er sendt ut til alle enheter ved UiO, lokalt ansvar å operasjonalisere det. Videre er det kontakt med forskningsrådet for å få dialog om eventuelle endringer i rutinene. Forskningsrådet har bedt om et brev fra UiO om saken. Ingrid samarbeider med de andre U-ene for koordinering av innspillene.
* Jan orienterte om arbeidet med WEB-publisering av kontraktene. Ressurser er fristilt til arbeidet og oppstartsmøte gjennomføres tirsdag 25.03. Arbeidet er forventet ferdigstilt før sommeren. Plangruppen presiserte viktigheten av å forankre arbeidet med brukerne.

**Sak 3: Sekretariatets anbefalinger**

Ellen Johanne innledet til diskusjon med å trekke linjene til de store linjene. Strategi2020 gir føringer på UiOs ambisjoner innenfor EFV-området. Arbeidet med konkretisering av nærhetsmodellen setter rammer for arbeidet, spesielt knyttet til arbeidet med arbeidsgruppe 6. Det er vilje til å gjennomføre nødvendige endringer på området, men det krever ledelse og vilje fra alle involverte.

Dagens sekretariat ble opprinnelig oppnevnt til 1. februar og ble midlertidig forlenget til 1. april i påvente av etablering av et nytt sekretariat med mer fokus på forskningsadministrasjon. Det har ikke lyktes å etablere et nytt sekretariat.

Sekretariatets anbefalinger for veien videre er:

* Nytt sekretariat må etableres ASAP
  + dagens sekretariat ferdig 01.04.2014
* Finansiering og kontinuitet må sikres
* Organisering og forankring må formaliseres
* Fungeringstid Q3/2014 –> Q4/2016
* Sekretariatet bør bestå av:
  + Kjerneteam
    - Leder, minst 50%, helst 100% - **KRITISK**
    - Sekretær, minst 50%, helst 100%
    - Fagmedlem forskningsadmin sentralt, 20-50%
    - Fagmedlem forskningsadmin fakultet, 20-50%
    - Fagmedlem prosjektøkonomistyring, 20%
    - Utvides/endres ved behov
      * F.eks IT-kompetanse

Diskusjonen i plangruppen refereres i neste sak.

**Sak 4: Veien videre**

Knut innledet.

Dette prosjektet har full støtte fra universitetsledelsen, det er derfor viktig å få etablert et nytt sekretariat, få på plass en ny leder av sekretariatet og opprettholde nødvendig fremdrift frem mot sommeren. Knut fortsetter «jakten» på en ny sekretariatsleder. Jan er forespurt om han kan fortsette for å sikre kontinuitet og fremdrift på pågående aktiviteter, dette har han takket ja til.

**Fra diskusjonen:**

Det var enighet i plangruppen om å opprettholde de pågående aktivitetene (arbeidsgruppe 5 og WEB-publisering av kontraktene) frem til sommeren. Jan følger opp dette arbeidet. I tillegg vil det være oppfølging i linjen i Administrativ støtte (P-plassen fra prosjektøkonomistyringsprosjektet) og i Fagstøtte (nye rutiner fra forskningsrådet).

Videre mente plangruppen at det var smart å ta ett skritt tilbake, vente med å starte opp nye aktiviteter til operasjonaliseringen av nærhetsmodellen har levert sin innstilling 1. juli. Landskapet er for uoversiktlig og vi må ikke gå i beina på det arbeidet som gjøres med å sette rammene for nærhetsmodellen. Det ble foreslått at prosjektet følger arbeidet med konkretisering av nærhetsmodellen så nøye som mulig. Jan følger opp dette.

Oppstart av arbeidsgruppe 6 – organisering og arbeidsdeling usettes til etter sommeren, mandat og sammensetning overlates til nytt sekretariat.

Jarle minnet plangruppen på at dette prosjektet har vært en suksess, og at det er viktig å holde det flytende til rammevilkårene er på plass.

Knut oppsummerte med at sekretariatet ved Jan holder i pågående aktiviteter frem til leveransene før sommeren, Knut fortsetter jobben med å finne nye leder for sekretariatet. Konkretisering av nærhetsmodellen vil sette rammene for vårt videre arbeid, så det er lurt å avvente rammene før man restarter prosjektet med full tyngde etter sommeren.

**Sak 5: Eventuelt**

Det var ingen saker under eventuelt.

Neste møte er satt til 28.05.2014 kl. 10:00 – 11:30 (Kollegierommet, 10. etg. Lucy Smiths hus) Det vil si at det opprinnelige møtet 9. mai utgår. Møtet er avlyst i Outlook.

Oslo 25.03.2014

Jan Thorsen, referent